ועדת העבודה, הרווחה והבריאות, כנסת 19, פרוטוקול מספר 251, 2014-06-18 09:15

חיים כץ: בוקר טוב.

חיים כץ: יום רביעי בשבוע, כ' בסיוון 18 ביוני 2014.

חיים כץ: אני מתכבד לפתוח את ישיבת ועדת העבודה, הרווחה והבריאות.

חיים כץ: הצעה לסדר היום, דיון מהיר בנושא: "כתף אל כתף" בשירות המדינה של חבר הכנסת יעקב מרגי.

חיים כץ: איפה חבר הכנסת מרגי?

חיים כץ: <קריאה:> הוא בחו"ל.

חיים כץ: הוא ביקש לא לדחות את הישיבה בגלל חשיבותה ובגלל התיאומים שעשינו עם מר אריאל יעקובי , מר מרדכי אלישע והגברת מירי יוגב.

חיים כץ: בוקר טוב.

חיים כץ: נמצא כאן מישהו מהנציבות?

חיים כץ: בדיון האחרון שנערך פה לפני כאר

חיים כץ: בעה חודשים ביקשנו מכם לעשות מיפוי של כול האנשים שעובדים "כתף אל כתף" במשרדי הממשלה.

<מירי יוגב: אני סגנית מנהלת אגף בכיר בנציבות שירות המדינה.

<מירי יוגב: אכן נעשה מיפוי לגבי כל המשרדים שמעסיקים עובדים "כתף אל כתף" - - -

חיים כץ: מתי הוא נעשה?

<מירי יוגב: בתקופה האחרונה.

<מירי יוגב: יש לי כאן גם רשימה של המשרדים שבהם קלטנו כבר את העובדים - - -

חיים כץ: למה לא שלחתם את הנתונים האלה לוועדה ?

חיים כץ: <קריאה:>

חיים כץ: סלח לי אדוני, אתה הסתדרות, לא מחשיבים אותך.

<מירי יוגב: חס וחלילה.

<מירי יוגב: אני מוכנה לשלוח.

<מירי יוגב: יש לי כאן מיפוי של כל המשרדים, אני מוכנה להעביר לך.

<מירי יוגב: אני לא יודעת למה לא שלחנו, אבל העבודה נעשתה.

<מירי יוגב: אני מוכנה לעבור כאן על המשרדים - - -

חיים כץ: תעבירי אלי את הטופס הזה עם כל הנתונים כדי שנצלם אותו.

חיים כץ: תודה.

חיים כץ: את זוכרת בעל פה איפה אנחנו עדיין תקועים?

חיים כץ: איפה יש עדיין את הבעיה.

<מירי יוגב: אני תקועים במיוחד במשרד החקלאות, עדיין יש מחלוקת עם אגף התקציבים לגבי העברת התקנים.

חיים כץ: על כמה אנשים מדובר?

<מירי יוגב: 14 תקנים.

<מירי יוגב: מדובר על 14 עובדים.

חיים כץ: וזהו?

<מירי יוגב: כן.

<מירי יוגב: הבוקר דיברתי עם משרד ראש הממשלה, יש 4 עובדים שהם עובדי בנא"מ.

<מירי יוגב: יש חוות דעת משפטית שעדיין לא קיבלתי אותה, אני מקווה שאקבל אותה במהלך היום.

<מירי יוגב: אם אקבל אותה אנחנו נכנס את הוועדה ונבחן גם את הסוגיה הזאת.

חיים כץ: כמה אנשים לא מיפתם?

<מירי יוגב: אני לא חושבת שישנים אנשים שלא מיפינו.

<מירי יוגב: השלטון המקומי לא תחת נציבות שירות המדינה.

חיים כץ: נמצאים כאן נציגי משרד החינוך?

חיים כץ: בבקשה.

חיים כץ: תמסרי לנו כמה עובדים אצלכם הם "כתף אל כתף".

<סופי אורטאשכנזי: אני מהלשכה המשפטית של משרד החינוך.

<סופי אורטאשכנזי: לגבי הנתונים שנתבקשנו להמציא, אין לנו כרגע נתונים - - -

חיים כץ: למה?

חיים כץ: אתם עסוקים בעבודה?

<סופי אורטאשכנזי: אנחנו מאוד עסוקים באופן כללי.

חיים כץ: אז תישארו שעות נוספות.

חיים כץ: למה אין לכם נתונים?

<סופי אורטאשכנזי: יש לנו נתונים לגבי עובדים שמועסקים באופן רגיל במערכת - - -

חיים כץ: זה לא מעניין אותי.

<סופי אורטאשכנזי: אין לנו נתונים לגבי עובדים שמועסקים שלא כדין באמצעות גופים חיצוניים - - -

חיים כץ: למה?

חיים כץ: אתם לא מתייחסים למה שהכנסת אומרת?

חיים כץ: אתם ריבון לעצמכם?

<סופי אורטאשכנזי: כעת אני אוכל להוסיף שלאחרונה הוקם מנהל אכיפה ובקרה.

<סופי אורטאשכנזי: התמנה עורך דין לתפקיד הזה וחלק מהתפקיד - - -

חיים כץ: אני מאוד שמח שסידרתם ג'וב למישהו.

חיים כץ: כנראה את לא מבינה את מהות העניין.

חיים כץ: גברתי, המטרה שלנו היא להפסיק את התופעה הנלוזה של העסקת עובדים וניצול עובדים.

חיים כץ: לכם אין זמן לעשות כי אתם עסוקים בחינוך.

מיכל בירן: זורקים לנו פה מספרים של 14, ואצלכם עשרות עובדים לא מנופים.

<סופי אורטאשכנזי: אני מבקשת להמשיך ופשוט לא להתייחס - - -

חיים כץ: בואי תקשיבי, המטרה היא לא שאת תדברי כאן, המטרה היא שתעשו עבודה.

חיים כץ: אנחנו לא צריכים לתת לך במה אם את לא עושה כלום.

חיים כץ: אתם כמובן, לא את אישית.

חיים כץ: הגוף שלכם לא עושה כלום.

<סופי אורטאשכנזי: אנחנו כן עושים הרבה דברים.

חיים כץ: מה עשיתם בהקשר הזה?

<סופי אורטאשכנזי: מנכ"לית המשרד, הגברת מיכל כהן, הוציאה מכתב לבעלויות של מוסדות החינוך, צריך לזכור שיש לנו את המוסדות הרשמיים ואת המוסדות המוכרים שאינם רשמיים.

<סופי אורטאשכנזי: כפי שידוע במוסדות המוכרים שאינם רשמיים לא מועסקים עובדי מדינה אלא עובדי בעלויות.

<סופי אורטאשכנזי: לכן פנינו לבעלויות וגם למחוזות - - -

מיכל בירן: מתי?

<סופי אורטאשכנזי: ב-3 באפריל 2014 פנינו לבעלויות של מוסדות החינוך.

<סופי אורטאשכנזי: יש פה מכתב.

<סופי אורטאשכנזי: המכתב הזה הגיע מגברת דינה מוועדת העבודה והרווחה והבריאות.

<סופי אורטאשכנזי: הבהרנו שקיים איסור מוחלט להעסיק עובדים במסגרת "כתף אל כתף".

<סופי אורטאשכנזי: במידה ויועסקו כאלה יש לדאוג שהם יקבלו את שכרם בהתאם למה ש - - -

חיים כץ: אנחנו לא מדברים על השכר.

חיים כץ: שלא תתבלבלי - -

<סופי אורטאשכנזי: הוצאנו מכתב שאוסר באופן מאוד מפורש את העסקה הזאת.

<סופי אורטאשכנזי: בנוסף לזה המנכ"לית, הגברת מיכל כהן, הוציאה מכתב ב-26 בפברואר 2014 לכלל מנהלי המחוזות וציינה באופן מאוד מאוד ברור שפתיחת כיתות נוספות מעבר לתקן שקבע משרד החינוך אסורה בתכלית האיסור.

<סופי אורטאשכנזי: אנחנו מדברים על פיצול כיתות שבהם אפשר למצוא את התופעה של "כתף אל כתף".

<סופי אורטאשכנזי: יש מחנך כיתה, ההורים מבקשים לפצל ומעסיקים את המורה בצורה בלתי חוקית והמורה נמצא במערכת.

<סופי אורטאשכנזי: יש מכתב שאוסר על כך.

<סופי אורטאשכנזי: זה מה שעשינו בעניין הזה ואנחנו ממשיכים לנסות - - -

חיים כץ: בקיצור לא עשיתם כלום.

<סופי אורטאשכנזי: אני חולקת על זה.

חיים כץ: בקיצור לא עשיתם כלום, אתם שצריכים להוות דוגמה לחינוך, לשוויון, למצוינות ולערכים ולצערי במערכת שלכם יש עובדים מנוצלים, אנשים שמלמדים ומחנכים.

חיים כץ: אני מתבייש בכם.

חיים כץ: יש כאן נציגים של ארגוני "כתף אל כתף" שהיו בפעם שעברה?

חיים כץ: אין אף אחד?

חיים כץ: מהקואליציה להעסקה ישירה, יש כאן?

חיים כץ: תעדכן אותנו מה קורה עכשיו, תן לנו סקירה קצרה.

חיים כץ: שמענו מנציבות שירות המדינה שהכול בסדר ושבמשרדי הממשלה אין יותר עובד "כתף אל כתף", הכול סודר.

חיים כץ: נציגת משרד החינוך אמרה שהם אפילו הוציאו מכתב, מכתב שקורא לסדר את הכול, רק אין להם זמן, הם עסוקים בהוראה.

חיים כץ: הם עובדים יותר מדי וגם קיצרו להם יומיים מהחופש והם לא מספיקים.

חיים כץ: עסוקים בחינוך.

<ניר שחר: כמו שאתם יודעים ההסכם נתחם לפני שנתיים וחצי.

<ניר שחר: ההסכם קבע שלא יהיו עובדי "כתף אל כתף" שיועסקו מעל 9 חודשים.

<ניר שחר: נעשה את החשבון הפשוט, יש כאן שנה וחצי פלוס - - -

חיים כץ: תן לי מספרים, איפה הבעיות שלנו?

<ניר שחר: בנייר העמדה שהכנתי הצגתי ארבעה מספרים שונים משלושה מקורות שונות שנוגעים בעובדי "כתף אל כתף" במשרדי הממשלה.

<ניר שחר: המספרים נעים בין 130 ל-550 עובדים במשרדי הממשלה.

<ניר שחר: מכתב אחד אמר 130 עובדים, מכתב אחר אמר 550 ומכתב אחר אמר 380 , בקיצור יש כאן בעיה - - -

חיים כץ: אתה מרכז, אבל כעת אנחנו נעסוק במערכת החינוך, כשאתה מרכז את הנושא עליך לעשות מיפוי.

חיים כץ: חוסר אינפורמציה הוא אחד מהמובילים לטרגדיה.

חיים כץ: אם אתה יודע בדיוק את החלוקה שאומרת למשל שבמשרד הזה יש 9, במשרד הזה 17, במשרד הזה 15.

חיים כץ: כשיהיו לך הנתונים נוכל לעזור לך למגר את התופעה הזאת - - - <קריאה:> אבל אין לו נגישות למידע הזה.

חיים כץ: הוא מטפל מול המשרדים, הוא מדבר עם אנשים, הוא יודע.

חיים כץ: הוא מדבר עם אנשים שעובדים.

חיים כץ: ברגע שהוא מדבר אם אנשים הוא יודע.

חיים כץ: למשל הוא פונה אליך מיכל ושואל, 'כמה אנשים עובדים מסביבך'.

חיים כץ: הוא יודע פלוס מינוס, הוא לא יודע במדוייק.

חיים כץ: הוא לא מכין דוח מדויק אלא הוא יודע פחות או יותר הוא יודע כמה בכול משרד.

חיים כץ: הוא מכיר את האנשים - -

מיכל בירן: תראה את האבסורד, אתה מבקש ממנו לעשות את העבודה שהם אמורים - - -

חיים כץ: הם לא רוצים לעבוד.

חיים כץ: הם עסוקים בדברים אחרים.

מיכל בירן: אם הנתונים לא נגישים - - -

אילן גילאון: זה נקרא 'העסקה חשאית'.

חיים כץ: אתה, יש לך נתון מדויק.

<ניר שחר: כמו שאמרה חברת הכנסת שלי יחימוביץ, אלה ה-550 עליהם דיברתי.

<ניר שחר: אבל דוח הממ"מ (מרכז המחקר והמידע) של הכנסת - - -

חיים כץ: אנחנו רוצים לעזור לך, אני צריך להסביר איך עוזרים?

חיים כץ: אם אתה היית בא ואומר לי 'במשרד הזה X , 14 במשרד החקלאות, אתה תראה איך ה-14 יסודרו.

<ניר שחר: עוד היום אני מוכן להעביר את הרשימה.

חיים כץ: זה לא עוד היום.

חיים כץ: ה-14 יסודרו ואנחנו ניגע בעוד 4, איפה שיגידו לנו שיש אותם אנחנו נסדיר.

חיים כץ: אתה צריך לבוא עם נתונים ולא להגיד שזו לא העבודה שלך, זאת העבודה שלך.

חיים כץ: אתה נוגע בפרויקט ואתה מבקש לפתור את הבעיה.

חיים כץ: אתה לא צריך לפנות למשרדים, אתה פונה לעובדים והם מדווחים לך כמה יש.

חיים כץ: תשמע מה היא אומרת לי, במשרד החינוך בעיריית חדרה יש 12, בעיריית גבעתיים יש 18 איש.

חיים כץ: אם נדע על האנשים, אנחנו נתפור את העניין.

חיים כץ: רואים שאין רצון לעזור לאנשים האלה, יש רצון לנצל אותם, לשלם מעט כסף, לפטר אותם מתי שרוצים, להשתמש מתי שרוצים, לשלוח הביתה מתי שרוצים, אומרים לו 'אל תבוא היום, אל תבוא מחר'.

חיים כץ: זה הרצון שקיים לצערי.

חיים כץ: אנחנו צריכים למגר את התופעה.

חיים כץ: כאן יש מקום שיכול לעזור לך למגר את התופעה, אבל זה לא יהיה בזבנג וגמרנו, זה יהיה בעבודה קשה, בפעילות פרטנית.

חיים כץ: אתה צריך להביא לנו נתונים כי אני לא רואה שיש נכונות במשרדי הממשלה.

חיים כץ: יש הצעת חוק של זהבה גלאון ושלי בעניין העסקה ישירה של עובדי קבלן.

חיים כץ: וועדת השרים לענייני חקיקה זרקה אותה.

חיים כץ: היום אתה תראה איך אני מצביע נגד הקואליציה.

מיכל בירן: הם אומרים בפה מלא שאין להם דרך לדעת את הנתונים, זו הבעיה עם השיטה.

מיכל בירן: נותנים לכם פתרון לשיטה, אבל אתם לא זורמים עם הפתרון.

אילן גילאון: אני לא מבין את הדוח הזה, הנציב ישב פה בישיבה הקודמת, היום הוא היה צריך להגיד לך מהו הפתרון שלו במכלול, זה לא לשאול את משרד החינוך או המשרד הזה והזה.

אילן גילאון: כנראה שהפתרון הוא רק החוק, אין משהו אחר.

חיים כץ: הוא שלח את הנציגה שלו והיא כתבה לנו: "חקלאות והכפר – 14, מתוך 14 העונים להגדרה "כתף אל כתף" ההתקשרות לא - - -

אילן גילאון: זאת אומרת שהם באותו סטאטוס עד היום?

חיים כץ: כן.

חיים כץ: מה זה ה-31?

חיים כץ: זו שאלה שמופנית אליכם נציבות שירות המדינה.

<מירי יוגב: מספר העובדים שהוועדה בדקה.

<מירי יוגב: הוועדה כותבת: "על פי חוות דעת משפטית - - - לא, זה של רשות המים.

<מירי יוגב: משרד החקלאות - - - <קריאה:> כרגיל לא ידיים ולא רגליים.

<מירי יוגב: בבקשה.

<מירי יוגב: אל תזלזלו.

<מירי יוגב: ה-31 זה ברשות המים.

<מירי יוגב: קיבלנו חוות דעת אומרת שאין מדובר בעובדי "כתף אל כתף".

חיים כץ: באילו עובדים מדובר?

חיים כץ: מה עושים העובדים האלה?

חיים כץ: באיזה סטאטוס הם?

<מירי יוגב: בבקשה, יש כאן נציג רשות המים, אני מציעה שהוא יציג את זה.

אילן גילאון: למה תמיד אנחנו נופלים לתוך זה, יש 8 במים, 14 בחקלאות.

אילן גילאון: זה לא מעניין אותי, לא צריך בכלל להיות דבר כזה.

אילן גילאון: אתה יודע, גם אלה שבאים לתת כתף - - -

חיים כץ: בבקשה תסביר לי מיהם ה-31 האלה.

<ניר שקד: בוקר טוב.

<ניר שקד: אני סמנכ"ל ברשות המים.

<ניר שקד: אנחנו מפינו את כלל העובדים במיקור חוץ ברשות המים כדי לעלות מתוכם, אם בכלל, את השייכים לקטגוריה של "כתף אל כתף" על לפי ההגדרה של החלטת הממשלה.

<ניר שקד: הקטגוריה מגדירה קריטריונים מאוד ברורים מי משתייך ומי לא.

<ניר שקד: ברשות המים, מתוך כלל הפוטנציאל, אכן יש מצאנו עשרות במיקור חוץ שענו לקריטריונים והפסקנו את ההתקשרות איתם - - -

חיים כץ: פיטרתם אותם?

<ניר שקד: הפסקנו את ההתקשרות איתם, כן.

<ניר שקד: זה לא פיטורים כי אין יחסי עובד מעביד.

חיים כץ: סלח לי נציג ההסתדרות, יצאת מהשכונה ובאת למקום מסודר.

<ניר שקד: היו מספר התקשרויות שהיה ספק לגביהן ולכן ביקשנו חוות הדעת - - -

חיים כץ: מה עשית במקום ה-31 איש?

חיים כץ: היו לך 31 איש, מי נכנס במקומם?

<ניר שקד: שניתי את מתכונת מתן השירותים.

חיים כץ: בהעסקה באמצעות מיקור חוץ.

<ניר שקד: כן.

<ניר שקד: למשל שירותי הנדסה מסוימים שניתנו על ידי איש שירות שיושב ברשות ומתנהל כמו עובד רשות, הכנסנו חברת הנדסה שנותנת חוות דעת הנדסית אם צריך, מתוך החברה מבלי שנייצר - - -

חיים כץ: פירושו כמו שאמרת, ה-31 היו מיותרים.

<ניר שקד: לא?

<ניר שקד: לא זה מה שאמרתי.

<ניר שקד: אמרתי שירותים.

אילן גילאון: זה נקרא לגאול אותם מייסוריהם.

<ניר שקד: רבותיי, שירותים במיקור חוץ זה משהו שהוא הכרחי.

חיים כץ: אפשר לקחת מנכ"ל במיקור חוץ לצורך פרויקטים?

חיים כץ: לא צריך מנכ"ל למשרד.

חיים כץ: למה לא עושים את זה במיקור חוץ?

<ניר שקד: כי זה עיסוק שהוא עיסוק ליבה, כי זה עיסוק מרכזי, כי זה מצריך עבודה מתוך הארגון.

מיכל בירן: חוות דעת הנדסיות הן לא ליבת העיסוק של המשרד?

<ניר שקד: אני אתן דוגמה, אחד היועצים הוא יועץ לענייני - - -

חיים כץ: כמה עובדים הם במיקור חוץ?

<ניר שקד: רגע, אני עונה על השאלה.

<ניר שקד: אמרתי שיש עשרות עובדים.

<ניר שקד: אני מעריך שיש סדר גודל של 30-40 במיקור חוץ בהיקפים שונים.

<ניר שקד: אתן דוגמה, יועץ לענייני יחסי ישראל-ירדן נותן יעוץ של כ-25 שעות בחודש באופן לא קבוע.

<ניר שקד: זה לא משהו שאתה יכול להעסיק בתוך המערכת.

<ניר שקד: אין מישהו - - -

אילן גילאון: עם מיהו בכתף האיש הזה?

<ניר שקד: הוא לא בכתף, זה בדיוק העניין.

אילן גילאון: אנחנו מדברים על כתפיים.

<ניר שקד: אין עוד מישהו בתוך הארגון שעושה או יכול לעשות את מה שהיועץ הזה עושה.

חיים כץ: למה הוא מועסק במיקור חוץ?

חיים כץ: למה לא בתור יועץ בהיקף של 25 שעות?

חיים כץ: למה צריך מישהו נוסף שיגזור קופון, למה אתם לא משלמים את הכסף ישירות?

חיים כץ: למה אתה לא מתקשר איתו ישירות?

חיים כץ: למה עוד משרד צריך לגזור קופון?

<ניר שקד: אני אסביר, העסקה במיקור חוץ - - -

חיים כץ: אימא שלי עליה השלום אמרה 'יש שני סוגי אנשים, יש מסבירים ויש מצליחים'.

חיים כץ: מה שאתם עשיתם כאן הוא לפטר אנשים, שלצורך העניין, שהעסקתם אותם למרות שלא הייתם צריכים אותם, העסקתם אותם מרחמים - - -

<ניר שקד: ממש לא.

<ניר שקד: אדוני זה ממש לא נכון.

<ניר שקד: לבוא ולהגיד שאין בשום ארגון צורך להיעזר בשירותי מיקור חוץ, זה משהו לא נכון.

חיים כץ: זה לא מה שאמרתי.

חיים כץ: זה מה שהבנת.

חיים כץ: 31 עובדים שעבדו "כתף אל כתף" - - -

<ניר שקד: הם לא היו עובדים, הם היו נותני שירות במיקור חוץ בהיקפים שונים.

חיים כץ: והם לא היו "כתף אל כתף"?

<ניר שקד: מספר אנשים מתוכם היה - - -

חיים כץ: מה זה 'מספר אנשים מתוכם'?

חיים כץ: הנציבות רשמה 31, הנציבות לא יודעת מה שהיא עושה?

חיים כץ: אולי הם לא יודעים מה הם עושים.

<ניר שקד: בוודאי שהיא יודעת.

חיים כץ: אז היו 31 אנשים.

חיים כץ: הם היו מיותרים?

<ניר שקד: ממש לא.

חיים כץ: אז למה פיטרת אותם?

<ניר שקד: לא פיטרתי את כל ה-31.

<ניר שקד: הסברתי.

מיכל בירן: אלו לא יועצים כי הם היו אצלכם לבצע עבודה.

<ניר שקד: כל מי שנותן שירותים - - -

חיים כץ: מה עשית עם כל אלה שלא פיטרת?

<ניר שקד: ממשיכים לתת שירותים במתכונת שהיא לא "כתף אל כתף".

חיים כץ: קלטתם אותם בתוך הארגון?

<ניר שקד: ממש לא קלטנו אותם.

<ניר שקד: הם נותנים שירותים - - -

חיים כץ: תקשיב, מתוך ה-31 איש, כמה היו "כתף אל כתף"?

<ניר שקד: אמרתי שסדר גודל של בודדים עד חמישה.

חיים כץ: מה עשיתם איתם?

חיים כץ: פירטתם אותם?

<ניר שקד: לא.

<ניר שקד: שיננו את מתכונת ההעסקה שלהם.

חיים כץ: העברתם אותם להיות עובדים מן המניין?

<ניר שקד: לא.

חיים כץ: אז העברתם אותם למיקור חוץ.

חיים כץ: זה אומר שאתם מסתלבטים על הכנסת.

<ניר שקד: אדוני, אגב, אלו עובדים שרמת השכר שלהם גבוהה גודלה יותר מעובדי הארגון לכן אין שום עניין כאן, הרציונל שאתה מדבר עליו - - -

חיים כץ: אתה יודע לתת לנו את הרשימה של ה-31 איש כולל השכר שלהם ומה הם עשו בעבודה?

<ניר שקד: בוודאי, אגב השכר, הלוואי - - -

חיים כץ: מתי נקבל את הרשימה של ה-31?

<ניר שקד: מירי, ברשימה שלך אין פירוט?

<מירי יוגב: יש לי כמות, אין לי פירוט.

<ניר שקד: בוודאי שנוכל להעביר, עוד השבוע.

חיים כץ: תעביר עוד השבוע לוועדה את פירוט סוגי העבודה, שמות האנשים שהוגדרו "כתף אל כתף".

חיים כץ: משרד הפנים, בבקשה תנו לנו סקירה.

חיים כץ: גם לכם יש 31 או 300 או 3,100?

<אבי כהן: אני מנהל אגף מינהל תכנון.

<אבי כהן: עשינו מיפוי מדויק של העובדים, חלקם "כתף אל כתף" וחלקם במיקור חוץ.

<אבי כהן: מתוך ה-79 איש שמפינו עם 52 אנחנו בהליכים שונים.

<אבי כהן: כאן זה רק מינהל תכנון, 90% הם אצלנו.

<אבי כהן: מתוך 79 איש 52 מוגדרים "כתף אל כתף" והם בהליכי הסדרה.

<אבי כהן: אנחנו לא מתכוונים לפטר אותם, כוונתנו להפוך אותם לעובדי תקנים.

<אבי כהן: כרגע אנחנו באישור גם של אגף תקציבים וגם של הנציבות על 42.

<אבי כהן: אנחנו במשא ומתן - - -

חיים כץ: עוד כמה זמן זה ייקח?

חיים כץ: מתי תקבל הוועדה אישור שהם עברו להיות עובדים מן המניין?

<אדית בר: אני סגנית מנהל אגף תכנון.

<אדית בר: יש לנו אישור ממשרד האוצר לקבלת 42 התקנים לבודקי תכניות.

<אדית בר: כעת אנחנו בהליכים מול הנציבות להתחיל בגיוס העובדים האלה.

<אדית בר: אין לנו בררה כי ב-1 ינואר נגמר לנו ההסכם ואנחנו חייבים בחצי השנה הקרובה להיערך במקסימום לכך.

<אדית בר: נצטרך לנסות ולפעול מול החשכ"ל (החשב הכללי) בנוגע לכמה חודשי גישור כי ב-1 בינואר אין לנו שירות של בודקי תכניות, זה שירות קריטי למערכת שלנו.

חיים כץ: משרד החינוך, גברתי.

<אדית בר: לגבי 42 תקנים יש לנו אישור ממשרד האוצר, יש סיכום תקציבי.

<אדית בר: כעת אנחנו צריכים להתחיל בגיוס מול הנציבות.

חיים כץ: כמה זמן זה ייקח לכם?

<אדית בר: אנחנו מעריכים ומקווים שבשיתוף פעולה של הנציבות תוך חצי שנה אנחנו נעשה את כל ההליך.

חיים כץ: חצי שנה כדי לקלוט 42 איש?

<אדית בר: הלוואי וזה יהיה הזמן.

<אבי כהן: אדוני היושב ראש, זה הקצב של גיוס.

<אדית בר: הלוואי שיכולנו קודם, מבחינתנו אם יכולנו מחר בבוקר היינו מסיימים את התהליך.

<אדית בר: גם אם מחר בבוקר נוציא מכרזים פנימיים, כולם יודעים שבשירות המדינה צריך להוציא מכרז פנימי כדי לתת לאנשים אפשרות להתמודד, אחר כך צריך להוציא מכרז חיצוני.

חיים כץ: מדובר באנשים מוגדרים.

חיים כץ: למה צריך להוציא מכרזים פנימיים?

חיים כץ: למה לא מעבירים רשימה?

חיים כץ: האנשים האלה עובדים למעלה משנה, נכון?

<אבי כהן: אדוני היושב, זו שאלה לנציבות.

חיים כץ: שהנציבות תענה למה?

חיים כץ: בשביל מה?

חיים כץ: האנשים מוגדרים, בשביל מה להשחית זמן?

<מירי יוגב: אני אענה לך על הכול.

<מירי יוגב: לגבי עובדים שמועסקים למעלה מחמש שנים החלטת הממשלה אומרת שיש לקלוט אותם אחד לאחד לאותו תפקיד שהם ביצעו.

<מירי יוגב: אנחנו נבדוק את הרשימה של העובדים.

<מירי יוגב: ברגע שנקבל אישור של אגף התקציבים, כרגע יש לנו אישור בעלפה של אגף התקציבים, נבדוק את רשימת העובדים ונראה כמה זמן כל אחד ואחד עובד.

<מירי יוגב: אם הם מועסקים פחות מחמש שנים הם יצטרכו להתמודד במכרז כי הם נכנסים לשירות המדינה.

<מירי יוגב: בשירות המדינה פועל "חוק המינויים", אי אפשר לוותר על זה.

חיים כץ: על כל תפקיד זוטר כל עובד זוטר עובר מכרז?

<מירי יוגב: כל תפקיד זוטר, רמות נמוכות זה באמצעות בחינות נציבות שירות המדינה.

<מירי יוגב: כרגע זה בהליך מכרזים ולכן הם צריכים לקבל בדרך המלך והם יקבלו.

<מירי יוגב: אנחנו נעשה כמה שיותר מהר.

חיים כץ: אז למה נציג ההסתדרות מר אריאל יעקובי לא כל כך מסכים למה שאת אומרת?

<מירי יוגב: שהוא יגיד את מה שהוא חושב.

<אריאל יעקובי: אני יושב ראש הסתדרות עובדי המדינה.

<אריאל יעקובי: שמירי יוגב רוצה היא יודעת להיכנס לנציב.

<אריאל יעקובי: גברת יוגב יכולה להיכנס לנציב שירות המדינה ולבקש את אותו פטור שנתנו לקליטת עובדי קבלן גם לאלה עם מכרזים.

<אריאל יעקובי: אלו אנשים שנכנסים בדיוק לתפקיד שלהם.

<אריאל יעקובי: אין פה שום הליך גיוס, הכול קשקוש כדי לנסות לייצר תהליכים מעכבי קליטה.

<אריאל יעקובי: אני לא מבין למה לא.

<אריאל יעקובי: ה- 95 עובדים כמו שהם יודעים שהם צריכים לקלוט, מדובר רק 52 ויש אישור רק ל-49.

<אבי כהן: אני רק אשלים את התמונה.

<אבי כהן: 27 איש הם לא "כתף אל כתף" הם מיקור חוץ.

<אבי כהן: אנחנו מדברים על וועדות הערר המחוזיות ועל הוועדה של נתב"ג.

<אבי כהן: בימים הקרובים תגיע גם חוות דעת.

<אבי כהן: יש לנו חוות דעת משפטית, תגיע גם חוות דעת משפטית כתובה לנציבות.

<אבי כהן: אם אתם רוצים אני גם אסביר למה הם לא "כתף אל כתף", מדובר כאן על חברות מיקור חוץ ושלא נכנסים תחת הקטגוריה של "כתף אל כתף".

חיים כץ: אני פורט את זה לפרוטות.

חיים כץ: קצת בחקלאות, קצת אצלכם - - -

מיכל בירן: סליחה, שאלה טכנית קטנה לפני שממשיכים הלאה.

מיכל בירן: אני מבקשת לשאול, אותם ה-52 שאתם הולכים לקלוט, האם הקליטה היא בחוזים אישיים או במסגרת הסכמים קיבוציים?

מיכל בירן: <קריאה:> איך שהנציבות תנחה אותנו.

<אדית בר: אין לנו עצמאות להחליט באיזו מתכונות אנחנו רוצים.

מיכל בירן: איזו הוראה קיבלתם?

<מירי יוגב: מאחר ומדובר בבודקי תכניות, יש לנו בודקי תכניות בשירות המדינה, איך שמועסקים בשירות המדינה כך גם נעסיק אותם.

<אדית בר: זה אמור להיות מכרזים של עובדי המדינה.

<אדית בר: <קריאה:> את מתחמקת.

<מירי יוגב: למה אני מתחמקת?

אילן גילאון: אני לא מצליח לקלוט את זה, אני מודה.

אילן גילאון: אני לא מצליח לקלוט את זה כי כל רגע מכפילים לי את הכתף פי שתיים.

אילן גילאון: אנחנו שאלו שאלה פשוטה ואנחנו צריכים לקבל תשובה פשוטה.

אילן גילאון: שאלנו שאלה מאוד מוגדרת.

אילן גילאון: אם אנחנו נעסוק בכול מדור ומדור בנפרד אני לא אבין בסופו של דבר.

אילן גילאון: כאן יש 27, יש 3 שהם יהיו בתקן והם צריכים תיקון כזה, חלק יהיו במיקור חוץ והחלק השני יהיה אחרת, אני לא מבין את זה.

אילן גילאון: אני רוצה לדעת כמה עובדים הם "כתף אל כתף".

אילן גילאון: זה עדיין ארבעה חודשים אחרי שאמרנו את מה שאמרנו, אם לא זה 'סתלבט/ זה העניין.

חיים כץ: יחד עם זאת אילן, אם יבואו וידברו איתך במספרים גדולים ולא תתעסק יחידה יחידה - - -

אילן גילאון: אני לא רוצה לדבר עם אף אחד, מה יש לי לדבר?

אילן גילאון: אני רוצה לדעת שאין כאן יותר אנשים שמועסקים - - -

חיים כץ: אילן, מאחר שאתה גם חבר שלי אני מרשה לך לצעוק.

חיים כץ: יחד עם זאת, אם לא ניגע בכל אחד ואחד ונעביר אחד אחד ונדבר על המכלול אז בעוד שלוש שנים לא עבר אף אחד.

חיים כץ: אם תעבור אחד אחד אז בעוד שלוש שנים יעברו 60% ובעוד חמש שנים יעברו 80%, זאת עבודה סיזיפית שצריך לעשות- - -

מיכל בירן: אבל הם מעבירים את כולם לחוזים אישיים, בכל מקרה הם מנסים לנטרל את העבודה המאורגנת, זה מה שקורה כאן.

מיכל בירן: היא אמרה לך את זה, זאת ההנחה המתבקשת ממה שאמרת.

חיים כץ: על זה נשמע כעת מאריאל יעקובי יושב ראש עובדי המדינה בהסתדרות.

<אריאל יעקובי: יושב ראש הוועדה הבטיח שאני בא לפה בעניין השביתה שיש ברשות המיסים.

<אריאל יעקובי: בשנת 2012 התחייבה המדינה שברשות המיסים עד תום 2013 עושים הסכם העסקה מודרני שבו לא יהיה אף עובד קבלן, לא יהיו עובדי חוזים, וההפתעה הגדולה.

<אריאל יעקובי: אני באמצע 2014 ומשרד האוצר אומר לי 'אתה יכול לחכות עוד שנה?' – זה בדיוק מה שקורה לנו פה.

<אריאל יעקובי: עופר עיני עשה הסכם עם לפיד.

<אריאל יעקובי: אני אדבר - - -

חיים כץ: 2012?

<אריאל יעקובי: כן.

<אריאל יעקובי: אני מדבר רק על מה שהמדינה מצהירה.

<אריאל יעקובי: יש למעלה מ-600 עובדים שהמדינה אומרת 'הם "כתף אל כתף" והיא אומרת את זה כבר חצי שנה, לא שנה.

<אריאל יעקובי: יש לי מכתב מנציב שירות המדינה שאומר לי: "אנחנו ממפים, אנחנו נקלוט" ועד היום לא קלטו אחד.

<אריאל יעקובי: בתוך אותו הסכם ישנה התחייבות מופרשת של שר האוצר - - -

חיים כץ: סליחה, אני יכול לשאול אותך שאלה.

חיים כץ: למען גילוי נאות, אני בא מתוך ועדי עובדים.

חיים כץ: אני נגד שביתות.

חיים כץ: אני 20 שנה לא שבתתי יום כי אני משווק, אני מספק, אני עובד מייצא, אבל אם אין בררה ואתה רואה את המגמה למה אתה לא עושה צעד דרסטי?

חיים כץ: אתה כהסתדרות הארגון היציג של העובדים, למה אתה נותן לזה להתגלגל כל כך הרבה זמן?

חיים כץ: למה?

חיים כץ: למה אתם לא באים בצעד דרסטי שנוגע איפה שכואב?

חיים כץ: אולי שלא יטוסו לחו"ל.

חיים כץ: תעשה משהו דרסטי כארגון שצריך לתת הגנה הדדית.

חיים כץ: אם לא מעניין את משרד האוצר, את משרד החינוך ואת משרד הפנים, משרד החקלאות ואת רשות המים לא מעניין אותם להתייחס לאנשים כאל בני אדם.

חיים כץ: אנחנו רואים שמנצלים אותם ואחר כך זה לזרוק אותם.

חיים כץ: אתה, אתה שהגדרת את התפקיד שלך "יושב ראש עובדי המדינה" – הם בראש.

חיים כץ: הם בראש.

חיים כץ: אני אומר לך פה - -

<אריאל יעקובי: אדוני היושב ראש, בישיבה הקודמת אמרת לנו 'תרחם עליהם'.

חיים כץ: עברה חצי שנה ולא קורה כלום.

חיים כץ: אילן כועס עלי ואני לא אוהב שהוא כועס עלי.

אילן גילאון: אתה צריך להיות דרסטי.

מיכל בירן: אולי גם אגף התקציבים ייתן כאן תשובות?

<אריאל יעקובי: שני משפטים, הם יודעים שאני התלמיד שלך והם אומרים שלכן אני מיליטנטי.

חיים כץ: מה אתה אומר?

חיים כץ: אז למה אתה לא נותן בראש?

<אריאל יעקובי: אני יוצא משביתה ונכנס לשביתה.

<אריאל יעקובי: אני מבקש לומר את דעת יושב ראש ההסתדרות.

<אריאל יעקובי: אני יודע שהוא דיבר איתך.

<אריאל יעקובי: יושב ראש ההסתדרות ביקש שאני גם אגיד את זה ליושב ראש הוועדה ובנוכחותו, שאם הם לא יישארו לנו בררה, בעיתוי שלנו אנחנו נלך לצעדים ארגוניים, אנחנו לא ניתן יותר התראות.

<אריאל יעקובי: זה פשוט בלתי נסבל.

חיים כץ: אתם נמצאים בסכסוך עבודה מוגדר בעניין?

<אריאל יעקובי: יש סכסוך עבודה בכול שירות המדינה, כרגע אני לא מדבר על הרשויות, אם זה לא יכנס להליך של ביצוע, אני לא מתריע יותר.

חיים כץ: מה זה 'הליך של ביצוע'.

חיים כץ: הרי הם פנו לנציבות, הנציבות אומרת שזה צריך לקחת לה שבע שנים, עוד שבע שנים יצאו שם 12 איש לפנסיה ואז צריך לקחת עוד - - -

<מירי יוגב: מי אמר שבע שנים?

חיים כץ: אני הגזמתי בשבע שנים.

חיים כץ: שישה חודשים קליטה זו בושה.

<מירי יוגב: סליחה, אני אמרתי שישה חודשים?

<מירי יוגב: אני לא אמרתי זמן.

<מירי יוגב: אמרתי שברגע שאנחנו מקבלים אישור תקציבי אנחנו יוצרים את המשרות.

<מירי יוגב: מקבלים רשימה של עובדים - - -

חיים כץ: כמה זמן לוקח תהליך כזה?

<מירי יוגב: חודשיים-שלושה.

<מירי יוגב: אני לא אמרתי - - -

חיים כץ: למה?

חיים כץ: אם זה העסק הפרטי שלך היית מתנהלת שלושה חודשים, לא היה לך לאוכל.

חיים כץ: אבל את בשירות הציבורי ולכן זה נראה כך.

חיים כץ: <קריאה:> כבר לפני שנה וחצי היו צריכים להיכנס - - -

חיים כץ: סלח לי אדוני.

חיים כץ: אם אתם תנהלו את זה כמו עסק פרטי כשאתם נלחמים על פרנסה זה יראה אחרת והמדינה תראה אחרת.

חיים כץ: אם קליטת עובד זה הליך של שלושה חודשים זו בושה וחרפה, בושה.

חיים כץ: בושה לכם, בושה לנו, זו בושה.

חיים כץ: כשאתם רוצים לעזור לחברים שלכם זה לא לוקח שלושה חודשים.

חיים כץ: זה לא לוקח שלושה חודשים.

חיים כץ: במה אנחנו מתעסקים, בעובדים מסכנים שעובדים "כתף אל כתף", אנשים מנוצלים.

חיים כץ: אלו הילדים של השכנים שאנחנו לא מכירים.

<מירי יוגב: צר שאתה מתייחס אלינו כך כי זה לא כך.

<מירי יוגב: אריאל יעקובי יודע יפה מאוד - - -

חיים כץ: אני בא מוועד עובדים ואני יודע מה זה להילחם על פרנסה כשאני משווק החוצה.

חיים כץ: אם הייתי מתנהג כמוכם אז כולנו היינו מובטלים.

חיים כץ: כולנו.

חיים כץ: שלושה חודשים את אומרת שלוקח לקלוט עובד - - -

<מירי יוגב: סליחה, אתה לא יודע מי אני, אתה לא יודע מה אני עושה ואתה תוקף אותי על מה?

<מירי יוגב: אריאל יעקובי יודע יפה מאוד מה אנחנו עושים - - -

חיים כץ: אני אגיד על מה אני תוקף אותך גברתי.

חיים כץ: לפני חצי שנה היינו פה ולא באת ואמרת לי שפתרתם את כל הבעיות.

<מירי יוגב: סליחה, לפני חצי שנה אני לא טיפלתי בנושא הזה.

מיכל בירן: הכוונה היא כמובן לא אישית.

<מירי יוגב: רק לפני חודשיים.

חיים כץ: אני לא מדבר אליך אישית אלא אל המשרד שלך.

חיים כץ: כשהיה כאן הנציב לפני כן - - -

<מירי יוגב: אני מכירה את הנציב ואת המשרד שלי, אני אומרת לך, אני מעריכה אותם מאוד, אני מעריכה את העבודה שהם עושים רגע-רגע.

<מירי יוגב: חבל שאתה מדבר אלינו בצורה שכזאת.

<מירי יוגב: אנחנו מדברים על כל שירות המדינה.

<מירי יוגב: <קריאה:> חלק מהאשמה היא על האוצר ואל תיקחי את זה אישית מירי.

<מירי יוגב: סליחה מירי, אבל תקבלי - - -

מיכל בירן: לכן אני רוצה לשמוע את אגף התקציבים מעבר לכך.

מיכל בירן: היא שולחת לנו מכתב ובו היא אומרת שהיא מקשיבה בקשב.

מיכל בירן: היא מתכוונת להתעלם מההסכמות עם ההסתדרות וגם מהדיונים פה.

מיכל בירן: ראשית זה לא בסדר שיעל מבורך בעצמה לא כאן.

מיכל בירן: כתוב שחור על גבי לבן שהם לא מתכוונים לעשות עם זה כלום, כי זה קשה.

מיכל בירן: אם כל הסכם לא יעשו כי הוא קשה לא יקרה כלום.

מיכל בירן: אפשר שאגף התקציבים יתנו קצת תשובות?

<מירי יוגב: רק לידיעתך, גם אנחנו מול אגפים יושבים ונלחמים לא פחות מהמשרדים.

<מירי יוגב: כואב לי, באמת כואב לי, אני רוצה לומר לך שפעם ראשונה אני פה, כואב לי כשאני שומעת איך אתה מתבטא כלפינו, גם אנחנו עובדים, גם אנחנו עושים, גם אנחנו רואים את העובדים לא רק אתם.

חיים כץ: קצב העבודה שלכם - - <קריאה:> אתם לא עובדים דרך קבלן.

חיים כץ: אולי הם צריכים לעבוד דרך קבלן ואז - - -

חיים כץ: סלח לי.

חיים כץ: קצב העבודה שלכם, אם הייתם מתחרים לא הייתה לכם פרנסה.

חיים כץ: שמעת, אם הייתם מתחרים לא הייתה לכם פרנסה.

חיים כץ: אם זה לוקח שלושה חודשים, חמישה חודשים ואחרי חצי שנה לא עשיתם כלום.

חיים כץ: תשמעי, אני לא מרוצה מהעובדה שלכם.

<אריאל יעקובי: אדוני היושב ראש, ברשותך שני משפטים.

<אריאל יעקובי: אחד, במשרד הרווחה יש התחייבות מפורשת שבמעונות של השירות למפגר לא יהיו עובדים במיקור חוץ.

<אריאל יעקובי: יש שם למעלה מ-150 איש שטרם נקלטו וזה לא בסדר.

<אריאל יעקובי: היום אנחנו בעיצומים ושביתות ברשות המיסים.

<אריאל יעקובי: חלק גדול מהעניין לחזור לעבודה הוא מפני שאנחנו רוצים לקלוט את שבעת עובדי הקבלן האחרונים.

<אריאל יעקובי: יושב שם דודו דורון, על זה אנחנו תקועים.

<אריאל יעקובי: משרד האוצר חייב לצאת מהקונכייה.

<אריאל יעקובי: הוא חייב.

חיים כץ: משרד האוצר, בבקשה.

מיכל בירן: אין נציג של אגף תקציבים בדיון הזה?

מיכל בירן: <קריאה:> היא הייתה פה.

מיכל בירן: זה פשוט גובל בביזיון.

מיכל בירן: <קריאה:> גם יעל מבורך כאן בדיונים מקבילים.

מיכל בירן: היא תבוא.

<ניר שחר: אני נציג הקואליציה עובד במשרד הפנים.

<ניר שחר: גם לחשב הכללי נשלח מכתב מטעם יושב ראש הוועדה.

חיים כץ: בבקשה משרד האוצר, דבר קצת, שמור על החברים שלך.

מיכל בירן: אולי תדאג שיעל מבורך תגיע לחלק שעוסק באגף התקציבים ולמכתב שלה.

מיכל בירן: אם היא פה בכנסת כי נראה לי שזה מתבקש.

<מרדכי אלישע: אנחנו בקשנו שהיא תגיע, אני מקווה שהיא תיכנס.

<מרדכי אלישע: אני אתייחס למה שדובר בפעם שעברה.

<מרדכי אלישע: הוצאנו תכתובת מקיפה עם כל המשרדים.

<מרדכי אלישע: אמרנו במפורש וכתבנו במפורש ששום התקשרות לא תוארך עד שהנושא יוגדר.

<מרדכי אלישע: כמו שנאמר, הייתה וועדה שקבעה - - - -

חיים כץ: מה קרה עם המכתב הזה שהוצאת?

חיים כץ: המכתב שאומר ששום התקשרות לא תוארך.

<מרדכי אלישע: יש תשובות.

<מרדכי אלישע: כמו שקיבלת תשובה מניר ממשרד הפנים, חלק לא קטן מהתשובה זה בגלל לחץ שלנו, אפילו לחץ מאסיבי לתקנן את הדברים יחד עם נציבות המדינה.

<מרדכי אלישע: בזכות זה - - -

חיים כץ: למה זה לוקח כל כך הרבה זמן?

חיים כץ: המשרדים של האוצר רחוקים ממשרדי הנציבות?

חיים כץ: אתם לא משתמשים בדואר כדי להעביר חומר?

חיים כץ: הדואר היה בשביתה אז אולי ההוראה בכתב לא הגיע.

<מרדכי אלישע: באמת הייתה תכתובת ולכן ה-42 תקנים האלה הוקצו.

<מרדכי אלישע: בתחילה הייתה טענה שהם לא "כתף אל כתף".

<מרדכי אלישע: אנחנו כאגף החשב הכללי לא קיבלנו את העמדה הזאת, חשבנו יחד עם הנציבות שזה כן "כתף אל כתף".

<מרדכי אלישע: יש החלטה לתקן את ה-42 עובדים האלה.

<מרדכי אלישע: כך נקבע לגבי שאר העובדים ויתר ההתקשרויות גם במשרד הרווחה בעניין ה-150 שהוזכרו.

חיים כץ: מה מספר עובדי "כתף אל כתף" שיש בשירות המדינה?

<מרדכי אלישע: היום אין, חוץ ממשרד הפנים שזה מוסדר, לא נשארו יותר.

חיים כץ: אריאל מה אתה אומר?

<אריאל יעקובי: חוץ מעובדי הניקיון שזה גם מתכנון.

<אריאל יעקובי: מחשוב לא בהסכם.

<אריאל יעקובי: המדינה מצהירה על כ- 460.

<אריאל יעקובי: אלא מה, בכול יחידה שאני נוגע יש פער בין 10% לבין 2,500% בנתונים.

<אריאל יעקובי: אתן לך דוגמה.

<אריאל יעקובי: ניקח את שע"מ (שירות עיבודים ממוכנים) שבשביתה, יותר קל לכן אתה מגיע למספר.

<אריאל יעקובי: בשע"מ אין אף עובד "כתף אל כתף" שלושה נתונים.

<אריאל יעקובי: אלא מה, אנחנו יודעים על 33 כי הם חברים אצלנו, הם באים לבכות לוועד.

<אריאל יעקובי: מתוכם קלטנו כבר 17 ועוד 7, סה"כ 24.

<אריאל יעקובי: אבל הם לא בנתונים.

<אריאל יעקובי: יגיד מרדכי אלישע, הוא החלק הטוב של האוצר, אני חייב להגיד את זה בהגינות.

<אריאל יעקובי: אני אומר לכם שהנתונים של משרד האוצר הם לגמרי לא נכונים.

<אריאל יעקובי: יותר מזה, על הרשויות המקומיות הם במפורש אומרים שאין להם נתונים.

<אריאל יעקובי: אנחנו יודעים שכמעט כל העובדים הסוציאליים שעליהם אנחנו בוכים נכנסים לקטגוריה של "כתף אל כתף".

<אריאל יעקובי: יושב ראש ההסתדרות ממפה, אבל אנחנו צריכים להבין שכשאתה עובד במדינה עליה חל חוק שמחייב אותה לחשוף את הנתונים ולעבוד בשקיפות, אבל כשאתה צריך לגייס חוקרים בשביל לבדוק את הנותנים שלה, אז יש בעיה.

<אריאל יעקובי: יש בעיה אמיתית.

<אריאל יעקובי: אני אומר לכם שאני הפסקתי להאמין לכול נתון שאני מקבל.

<אריאל יעקובי: למשל, קיבלתי את הנתונים ממשרד הפנים, ישר הם הלכו לאילנה נהרי, היא עובדת כמו בלש במשרד הפנים.

<אריאל יעקובי: אין דרך אחרת אלא לחשוף הנתונים.

אילן גילאון: זה אומר שעובדים "כתף אל כתף" הם למעשה שב"חים.

חיים כץ: אריאל, אנחנו יכולים להמשיך להתכתש.

חיים כץ: אתה צריך להביא תכנית עבודה מסודרת איך אתה נותן בראש.

<אריאל יעקובי: אדוני היושב ראש, אני מודיע לך, אתה יודע שיש לך השפעה לא קטנה בהסתדרות, ככל שבתוך ההסתדרות תהייה החלטה להקדים אנחנו נקדים.

<אריאל יעקובי: לפי דבריו של יושב ראש ההסתדרות גמרנו אומר שאם הם ימשיכו כך לא יהיה מנוס אלא להיכנס לבלגן.

חיים כץ: מתי?

<אריאל יעקובי: אני לא רוצה לומר לך תאריך כי אנחנו צריכים לקבל החלטה בוועדה לתיאום ביצוע.

<אריאל יעקובי: אדוני היושב ראש, אם שלושת חברי הכנסת שיושבים כאן בדיון יבקש, אנחנו יכולים גם בשבוע הבא.

<אריאל יעקובי: אין לנו בעיה בכלל.

<אריאל יעקובי: אני לא חושב שהם זקוקים לנו, עובדי מדינה כולם החברים שלי, חוץ מיעל מבורך שלא נמצאת כאן, הם עובדי מדינה.

<אריאל יעקובי: הם עובדי מדינה והם יודעים שהם חייבים לעשות את מה שהכנסת מחוקקת ואת מה שהממשלה מחליטה.

<אריאל יעקובי: הם חייבים לעשות.

<אריאל יעקובי: הם באים אלי ואומרים לי הממשלה החליטה.

<אריאל יעקובי: הם כל פעם מבקשים ממני שינויים.

<אריאל יעקובי: אז מה, פה הממשלה לא החליטה?

<אריאל יעקובי: אם נחליט, נשבות.

אילן גילאון: יאללה, לי מתאים שבוע הבא.

<מיכל שפרן: עורכת דין מהסתדרות המורים.

<מיכל שפרן: אנחנו בקשר עם נציגות עובדי הוראה במערכת החינוך שמלמדים בתוך בתי הספר בצורה מסודרת כחלק מיום הלימודים.

<מיכל שפרן: הם מועסקים על ידי חברת מרמנת או חברות קבלניות אחרות על פי מכרזים של משרד החינוך.

<מיכל שפרן: משרד החינוך מפרסם מכרזים שבדרך כלל הם תקפים לחמש שנים.

<מיכל שפרן: המורים האלה עובדים בשעות אפקטיביות, הם יושבים באותו חדר מורים יחד עם המורים שמועסקים על ידי משרד החינוך ותנאיהם שונים דרמטית.

<מיכל שפרן: מדובר במאות רבות ואפילו מעל אלפים.

חיים כץ: מעל אלפים?

<מיכל שפרן: כן.

מיכל בירן: לדעתי אנחנו מדברים על 1,000 בירושלים ו-3,000 בתל אביב וזה עוד לפני - - - -

<מיכל שפרן: אני מדברת אפילו על כ-4,500 מורים שהם בעלי תעודות הוראה ורישיון הוראה, אבל גם אם לא הם מלמדים בצורה רגילה בתוך בתי הספר.

מיכל בירן: רובם כן עם תעודות הוראה ומדובר באחוזים לא קטנים.

<מיכל שפרן: וזה בתאום עם הרשויות המקומיות שיחד עם מנהלי בתי ספר בוחרים את התחומים שבהם רוצים לתת העשרה - -

מיכל בירן: לא מדובר רק בתחומים.

מיכל בירן: אני מכירה מורים שעושים שמונה שעות כך ושמונה שעות משרד החינוך.

מיכל בירן: זה לא תחומים וזה לא כלום, זה הכי "כתף אל כתף" שיש.

אילן גילאון: הנציבות יודעת מזה?

חיים כץ: מה אומרת מנכ"לית משרד החינוך?

חיים כץ: אני אקריא לך: "מקום בו מועסקים בעלי רישיון לעיסוק בהוראה או בעלי רישיון הוראה או מורים בעלי הסמכה להוראה, על פי כללי משרד החינוך, על ידי גורם אחר" – קרי מרמנת.

חיים כץ: "ולא משרד החינוך הוא הבעלויות, וברישיון כאמור הם מבצעים עבודה זהה לעובדי הוראה, עובדי מדינה או הבעלויות בשעות מערכת רגילות מבחינת "כתף אל כתף".

חיים כץ: חובה על הגורם המעסיק לשלם את שכרם לפי הסכמי השכר הקיימים טרום הרפורמה.

חיים כץ: הוראתי בעניין זה ברורה ומפורשת.

חיים כץ: כדי למנוע ספק בנושא, ביום 3.4.14 הוצאתי הנחיה בנושא לכלל הבעלויות על מוסדות החינוך.

חיים כץ: מצ"ב ההנחיה שהועברה לנוחיותך".

חיים כץ: כלומר, מי שלא מבצע, מה היא עושה עם זה?

אילן גילאון: מה בעצם היא אומרת?

אילן גילאון: היא אומרת שהיא משלמת את אותו שכר, זה כול מה שהיא אמרה לך.

<מיכל שפרן: לא משלמים לאנשים שכר בחופשות.

אילן גילאון: מה שאת אומרת זה קל וחומר.

<אריאל יעקובי: אגב, "מרמנת" זה שירות מדינה חלופי.

אילן גילאון: טוב שבכל פעם ממציאים שמות יותר מאורגנים.

<אריאל יעקובי: אם צריך עובד לשמירה, אז מרמנת, אם צריך עובד בבחינות, "מרמנת", אם צריך מורה, "מרמנת", אם צריך פקיד, "מרמנת".

<אריאל יעקובי: כל מה שהמשרדים לא יודעים לעשות "מרמנת" כי "מרמנת" זכו במכרז של החשב הכללי ובכל פעם שהשר לוחץ על הסמנכ"ל יש "מרמנת".

<אריאל יעקובי: חבר'ה, אתם חייבים להשתלט על זה.

אילן גילאון: "מרמנת" זה בנאדם מר מנת.

<סופי אורטאשכנזי: אני חושבת שפה אתם צריכים לעשות הבחנה, אני לא בטוחה שגברת שפרן עשתה את ההבחנה הנכונה כי פה הגברת הזכירה שמדובר על העשרה.

<סופי אורטאשכנזי: ישנם תכניות תוספתיות שלא נכנסות בגדר לימודים רגילים ובהן מותר באמת להעסיק את האנשים האלה במסגרת אחרת - - -

חיים כץ: לא.

<סופי אורטאשכנזי: ב"כתף אל כתף" אנחנו מדברים על מורים עובדי הוראה שישמשו כעובדי הוראה במערכת הרגילה.

<סופי אורטאשכנזי: את דיברת על תכניות תוספתיות כמו קרן קרב ולא מדובר על "כתף אל כתף"

<מיכל שפרן: אבל יש בתוך ה- 4,5000 - - -

חיים כץ: גברתי היא מדברת כעת.

<סופי אורטאשכנזי: עם "מרמנת" יש התקשרויות שהמשרד שותף להן.

<סופי אורטאשכנזי: המטרה היא להוסיף תכניות שהן בגדר העשרה ושהן לא בגדר תכנית רגילה, תכנית ליבה ותכנית הלימודים הרגילה.

<סופי אורטאשכנזי: אוקיי.

<סופי אורטאשכנזי: שם יש תכניות נוספות.

<סופי אורטאשכנזי: אנחנו גם לא מדברים כאן על תל"ם (תעסוקה, לימודים, מגורים).

<סופי אורטאשכנזי: אם יש לך רשימה אנחנו נשמח לקבל, אבל דרך אגב, "מרמנת" זה לא המצב.

<מיכל שפרן: לדעתי יש שם מורים - - -

<סופי אורטאשכנזי: בבקשה, אנחנו נשמח שתעבירי אלינו את הרשימה כדי שנוכל לעשות את האבחנה המתאימה.

מיכל בירן: ועדיין אין נציג של אגף התקציבים?

מיכל בירן: זה ממש לא סביר.

מיכל בירן: כעת העברתי לה SMS.

<יעל דרור: אני עובדת משען חברת בת של ההסתדרות.

<יעל דרור: אתם מכירים את הסיפור שלי.

<יעל דרור: אני פניתי לחבר הכנסת אילן גילאון, פניתי לזהבה וגם אליך פניתי.

<יעל דרור: ברשותכם כדי לקצר כתבתי כמה דברים, זה מכתב אליך.

<יעל דרור: "לכבוד חבר הכנסת חיים כץ.

<יעל דרור: ידוע לנו, אנחנו מעריכות מאוד פועלך בנושא העסקה ישירה.

<יעל דרור: עובדי "כתף אל כתף" וכל מכבסת המילים, הכול ידוע.

<יעל דרור: אנחנו עובדי קבלן, קבלן שמרוויח מיליונים ואנחנו באיזה מקום גוזרות איזשהו קופון.

<יעל דרור: חברותינו "כתף אל כתף" במשען מקבלות את כל התנאים ואת הכול.

<יעל דרור: כבר שנתיים מנסים לקלוט אותנו ולא מצליחים.

<יעל דרור: יושב שם צבי גוטווטר מול כוכבה קניסטר שמנהלים מלחמה פוליטית על הגב שלנו.

<יעל דרור: אני מבקשת ממש להפסיק את זה.

<יעל דרור: אנחנו "כתף אל כתף".

<יעל דרור: אנחנו 30 בנות שמבקשות להיקלט פנימה.

<יעל דרור: ידוע לי - - -

חיים כץ: מה אתן עושות במשען?

<יעל דרור: אנחנו משווקות.

חיים כץ: יש עובדי משען שמשווקים?

<יעל דרור: עובדי משען שמשווקים את הדיור הסיעודי.

<יעל דרור: זו אותה עבודה.

<יעל דרור: בדיוק אותה עבודה.

<יעל דרור: אנחנו 30 בנות - - -

חיים כץ: אריאל, אתה מכיר?

<אריאל יעקובי: אני מכיר את הסוגיה, אני יודע שממלא מקום יושב ראש ההסתדרות ויושב ראש משען מטפלים בסוגיה.

<אריאל יעקובי: זו סוגיה - - -

חיים כץ: ולמה הוא לא פותר אותה?

<אריאל יעקובי: כי כנראה יש פער בין האמירות של ועד העובדים לגבי העיסוק של המשווקים לבין העיסוק של משען.

<אריאל יעקובי: משען בגדול, לא עוסק בשיווק.

<אריאל יעקובי: הוא נותן שירותים לבתי האבות.

<אריאל יעקובי: בשנים האחרונות, למעלה מכמה שנים היו צריכים חברת שיווק על מנת - - -

<יעל דרור: 14 שנה.

<אריאל יעקובי: אני לא מכיר את הפרטים.

<אריאל יעקובי: גילוי נאות, אנחנו לא ההסתדרות שאמונה על עובדי משען, זו הסתדרות המעוף.

<אריאל יעקובי: אני יודע שהסוגיה נדונה היום, אפילו כוכבה קניסטר קיבלה בבית הדין האחרון במה מאוד מרכזית לצעוק על יושב ראש משען, צביקה גוטווטר.

<אריאל יעקובי: העניין בדיון ואנחנו מחפשים לו פתרון.

<יעל דרור: שנתיים.

<יעל דרור: שנתיים המשפט.

<יעל דרור: שנתיים.

<אריאל יעקובי: אנחנו מחפשים לו פתרון.

חיים כץ: זה לא הקטע של הדיון.

<יעל דרור: מה לא? זה "כתף אל כתף".

<יעל דרור: אותה בחורה שעובדת לידי - - -

חיים כץ: גם אם את חושבת שזה "כתף אל כתף" - - -

אילן גילאון: אבל בכל מקרה זה מיקור חוץ.

אילן גילאון: היא צודקת, שנתיים הם במצב הזה.

חיים כץ: נכון, זה מיקור חוץ שלא צריך להיות.

אילן גילאון: אני מעיד על כך.

אילן גילאון: אני פניתי עשרות פעמים להסתדרות.

<אריאל יעקובי: הסוגיה תיפתר.

<אמיר שר: אני עובד קבלן בתחום המחשוב ברשות המיסים.

<אמיר שר: ראשית תודה לאריאל יעקובי על הייצוגים שהיו.

<אמיר שר: צריך להגיד מילת תודה כי זה לא מובן מאליו להשבית את רשות המיסים בשביל עובדי קבלן מה שלא נעשה.

<אמיר שר: אני במאבק הזה שלוש שנים.

<אמיר שר: היינו בהסתדרות ירושלים ולקח לנו זמן להגיע לאריאל ואריאל לקח את זה לידיים.

<אמיר שר: אני מבקש לדבר לחשכ"ל בעניין המחשוב במדינה, מאוד מעליב שאנשי מחשוב שהם בדרך כלל אנשים שלמדו ועשו מרווחים משכורת של 5,000 שקל.

<אמיר שר: זה לא רק ברשות המיסים, זה בכל המדינה והם אפילו לא נמצאים אצלכם בשום קטגוריה שקושרה ל"כתף אל כתף".

<אמיר שר: אמרתי בפעם שעברה ואני אומר את זה גם הפעם, וכשאני אצא מפה אני מתכוון גם להילחם בזה.

<אמיר שר: לא ימשיך העניין של פרויקטים בתחום המחשוב.

<אמיר שר: המילה 'פרויקט' תרד מהפרק וזה לא יעזור.

<אמיר שר: המלחמה תהייה מלחמה קשה.

<אמיר שר: ייקח לי עוד שלוש שנים, אבל זה יגמר ואתם כן תכירו בנו כעובדי "כתף אל כתף" כי זה מה שאנחנו.

<אמיר שר: תודה.

<ענבל שלוסברג סלע: אני עובדת סוציאלית אני ראש חטיבת העובדים הסוציאליים בשירותים המפורטים באיגוד העובדים הסוציאליים.

<ענבל שלוסברג סלע: בישראל כ-6,000 עובדים סוציאליים שמועסקים בכל סוגי העסקות תחת כל המילים שנתנו פה, מיקור חוץ ועוד שמות לועזיים למיניהם.

<ענבל שלוסברג סלע: הפרויקטים שאנחנו הייחודיים של מיקור החוץ מפעילים מועדוניות, שירותים לקשיש, שירותים לאדם המפגר, שירותים שניתנים לכל אחד ואחד מהאנשים שיושבים כאן ובני משפחתם.

<ענבל שלוסברג סלע: עובדים סוציאליים שעובדים היום גם בתוך הרשויות המקומיות וגם בליבת העיסוק ותחת כל הכותרות וההגדרות שנתנו כאן, מקבלים תנאים פחותים, מקבלים פחות יחס.

<ענבל שלוסברג סלע: כול הדברים שנאמרו כאן בגם משרד הרווחה במקומות שהוא קולט או לא קולט זה משהו שרירותי.

<ענבל שלוסברג סלע: המגמה הזאת היא מגמה שהיא לא קשורה רק למשרד הרווחה.

<ענבל שלוסברג סלע: אנחנו יודעים את זה.

<ענבל שלוסברג סלע: לדעתי אנחנו צריכים לעסוק גם בנושא של הרחבה של סעיף 12 או סעיף 12 של ההסכם שמדבר על הרחבה ברשויות המקומיות.

<ענבל שלוסברג סלע: כן חשוב לשמוע את התגובה של אגף התקציבים שטוען שזה מסובך לו ולכן הוא לא יעשה את זה.

<ענבל שלוסברג סלע: זה פרויקטים, זה לא דברים חיצוניים.

<ענבל שלוסברג סלע: אלו אנשים שעובדים בליבת המקצוע.

<ענבל שלוסברג סלע: אני חושבת שגם בנושא של מניעה אנחנו מדברים על "כתף אל כתף".

<ענבל שלוסברג סלע: ההגדרה של תקנים ותקינה, זה שהרשויות המקומיות עובדות אך ורק בנושא של תקציבי פעולה ולכן מעסיקים רק באמצעות גופים חיצוניים, גם זה משהו שצריך להתעסק בו ולהיכנס אליו מעבר לצד של המענה או התגובה, אנחנו צריכים להתעסק גם במניעה.

חיים כץ: אני אגיד לכם את האמת, אני מרגיש כל כך רע.

אילן גילאון: בצדק.

חיים כץ: אני שומע את האנשים ואני שומע את הדברים.

חיים כץ: אני אומר לך אריאל, אנחנו יכולים לעשות עוד דיון ועוד דיון, אם אתה לא תעשה תכנית פעולה מסודרת ותיתן בראש לא יהיה פתרון.

חיים כץ: לא יהיה פתרון.

חיים כץ: תשמע, אני פה כנסת ישראל, יושב ראש ועדת הרווחה והבריאות קורא לך ולהסתדרות להפסיק להידבר בנושא הזה, משטים בכם, משטים בנו.

חיים כץ: תעשה תכנית פעולה מסודרת, לא רחבה.

חיים כץ: תחליטו אתם גזרה גזרה, ותתחילו לפתור את הבעיה גזרה גזרה.

חיים כץ: אם צריך לסגור את מערכת החינוך, תסגור.

חיים כץ: אם צריך לסגור את משרד הפנים, תסגור.

חיים כץ: אם צריך לסגור את משרד החקלאות, תסגור.

חיים כץ: תשתמש בה שצריך כדי למגר את התופעה הזאת.

חיים כץ: אני חושב שזה בושה, אני חושב שזה לא במקומותינו.

חיים כץ: אנחנו יכולים לעשות עוד דיון ולדבר וזה ידבר כך והיא תדבר כך וההוא ידבר ככה.

חיים כץ: תתעוררו.

חיים כץ: גדלתם בשנה האחרונה, גדלתם בשנתיים האחרונות – תנו תמורה עבור האגרה.

חיים כץ: תצאו למלחמה.

חיים כץ: תנו בראש, תמגרו את התופעה.

חיים כץ: תודה רבה.

חיים כץ: הישיבה נעולה.